armvectores/hy_wikipedia_2023 huggingface dataset:
Զատկի գառ

Զատկի գառ, Հին Կտակարանում Զատկի տոնին զոհաբերվող կենդանի։


== Հին Կտակարանի Զատիկը ==
Որպես Զատկի գառ ընտրել են մեկ տարեկան «անարատ» գառ կամ այծ։ Զատկի ընթրիքի համար օգտագործել են արական սեռի կենդանիներ, որոնց «զոհաբերել են առաջին ամսվա 14-րդ օրվա ավարտին (ավիվա)։ Զոհաբերված գառան արյամբ օծում էին տան դռների բարավորներն ու լայնադիր գերանները, որտեղ տեղի էր ունենում հացկերույթը։ Ի սկզբնե սպանդը տեղի էր ունենում տանը, բայց Երուսաղեմի տաճարի կառուցումից հետո սպանդը արդեն տեղի էր ունենում դրա դիմաց, այսպիսով դռների շրջանակներին այլևս չէին քսում զոհաբերական արյունը։ «այժմ դրանով ցողում էին զոհասեղանը».
Կենդանուն պատրաստում էին «ամբողջությամբ, առանց ոսկորների մասնատման, բաց կրակի վրա և մինչև լուսաբաց այն ուտում էին «շտապողականությամբ» (Ելք 12:11) առանց մնացորդների, թարմ հացով և դառը դեղաբույսերով։ Զատկի գառը կարելի էր ճաշակել միայն ընտանիքի հետ՝ պարտադիր հրավիրելով միայնակ և առանց ընտանիքի մարդկանց»։ 
Երեկոյան ընթրիքին մասնակցում են «ընտանիքի բոլոր անդամները, ինչպես նաև ծառաները, ստրուկները, հարևանները, անծանոթներն ու ճանապարհորդները։ Ընդ որում, նրանք պետք է հագնվեին ճանապարհային հագուստով, ամրացրած լինեն գոտիներով կամ որևէ այլ բանով»։ Այլազգի մարդիկ չէին կարող մասնակցել այս հացկերույթին՝ չանցնելով թլպատում։ Թլպատության ընդունումը նրանց թույլ է տվել «մասնակցել հավասարապես բոլորի հետ»։ Զատկի ընթրիքի համտեսումը հանդես է եկել որպես «Հին Կտակարանի ողջ պատմության գլխավոր իրադարձության վկայություն»՝ Եգիպտոսից հրեաների ելքի մասին։ Զատկի գառի մնացորդներն անհրաժեշտ էր այրել մինչև արևածագը։
Հիսուս Քրիստոսը «ավետարանիչների վկայությամբ, մի քանի անգամ իր աշակերտների հետ» Զատկի գառ է ճաշակել, այդ թվում` Խորհրդավոր ընթրիքի ժամանակ։


== Զատկի գառը քրիստոնեության մեջ ==
«Սուրբ հայրերի միահամուռ դատաստանով … Զատկի գառան կերպարով Հին Կտակարանի մարգարեները տեսան ապագա տառապյալ Փրկչին»։ Այլ կերպ ասած՝ Զատկի գառը Հիսուս Քրիստոսի զոհաբերության նախատիպն է։


== Զատկի գառը հուդայականության մեջ ==
Հուդայականության Զատկի գառան զոհաբերության ծեսը դադարել է այն բանից հետո, երբ Երուսաղեմի տաճարը հռոմեացիների կողմից 70 թվականին ոչնչացվել է։ «Հուդայականության Զատկի կատարման ժամանակակից ծիսակարգում … առկա են ելքի մասին ընթերցումներ, աղոթքներ և պատմվածքներ այդ իրադարձության մասին, իսկ ընթրիքի ժամանակ Զատկի գառան հիշատակին կարգադրված է ուտել մի փոքր կտոր խորոված միս»։
Զատկի գառ բերելը և զոհաբերելը շարունակում է գործել Իսրայելում սամարացիների մի փոքր (մոտ 1000 մարդ) աղանդում։


== Ծանոթագրություններ ==
Վնուկովո (օդանավակայան)

Վնուկովո՝ միջազգային օդանավակայան, Մոսկվայի և Մոսկվայի մարզի երեք հիմնական օդանավակայաններից մեկը, Ռուսաստանում երրորդն է ուղևորահոսքի ծավալով (Դոմոդեդովոյից և Շերեմետևոյից հետո)։ Ունի ամենախոշոր տարածքը Ռուսաստանում (270 հազար մ²)։ Օդանավակայանը գտնվում է քաղաքի կենտրոնից 10 կմ հեռավորության վրա։ Օդանավակայանի պաշտոնական անվանումն է «Մոսկվա (Վնուկովո)»։ Օդանավակայանի օպերատորն է ОАО «Միջազգային օդանավակայան Վնուկովո»։ Օդանավակայանը ընդունում է ինչպես ուղևորների չվերթներ, այնպես էլ բեռների չվերթներ, նաև ունի միջազգային կարգավիճակ։ Օդանավակայանից իրականացվում են բազմաթիվ չվերթներ գրեթե ողջ Ռուսաստանում։ Օդանավակայանը նաև ունի բազային օդանավակայան, որտեղից չվերթներ են իրականացնում հետևյալ ավիաընկերությունները՝ «ՅուՏէյր», «Տրանսաերո», «Գազպրոմ ավիա»։ Վնուկովո-2 տերմինալը օգտագործվում է հատուկ թռիչքների համար, հիմնականում ղեկավարներն են այդ տերմինալից օգտվում, նաև սպասրկում են այդ տերմինալից օտաերկրյա նախագահներին։


== Պատմություն ==
Վնուկովո - հնագույն օդանավակայաններից է Մոսկվայում։ Օդանավակայանի շինարարությունը սկսվել է 1937 թվականին, օդանավակայանը հիմնադրվել է այն պատճառով, որովհետև քաղաքի գերբնակվածությունը շատ էր, և հարկավոր էր ուղևորներին տեղափոխել, այդ իսկ պատճառով Ռուսաստանի կառավարությունը որոշեց հիմնադրել օդանավակայան։ 1937-1938 թվականներին օդանավակայանի շինարարությունը ավարտվեց։ Հայրենական Մեծ պատերազմի ժամանակ օդանավակայանը ստեղծվել էր հատուկ նպատակի համար, այդ նպատակն էր Ռուսաստանի զորքերին զենք զինամթերք հասցնել։ 2001 թվականին Մոսկվայի կառավարությունը որոշում է օդանավակայանին տալ միջազգային կարգավիճակ։ 2003 թվականի նոյմեբերի 14-ին Ռուսաստանի նախագախ Վլադիմիր Պուտինը ստորագրում է համաձայնագիր, որով օդանավակայանից չվերթներ են իրականացնում գրեթե ողջ Եվրոպայում և Ասիայում։


== Տերմինալներ ==
Տերմինալ А, այս տերմինալը շահագործում են մի քանի փուլերով, քանի որ այդ չվերթները դառնում են մատչելի։ Տերմինալը բացվել է 2010 թվականի հուլիսին, և ծառայել է միայն ներքին չվերթների համար։ 2012 թվականի մարտին տերմինալը սկսում է իրականացնել միջազգային չվերթներ։ Ներկայումս տերմինալը ծառայում է ուղևորափոխադրումների համար։ Տերմինալի երկրորդ փուլը ներառում է չվերթների գրանցումը։
Տերմինալ В, այս տերմինալը ունի վեց պատկերասրահ, տերմինալը շահագործում են 2004 թվականի ապրիլից։ Տերմինալի ողջ տարածքը կազմում է 25 հազատ մ²։ Տերմինալը ունի առավելություն, առավելությունն այն է, որ այս տերմինալը սպասարկում է ավելի քան 2000 ուղևոր 1 ժամում, և իրականացվում է միջազգային և չատրերային չվերթներ։ Այս տերմինալը կենտրոնացած է հիմնականում չատրերային չվերթների վրա, և իրականացվում են չվերթներ դեպի Կենտրոնական Ասիա։
Տերմինալ D այս տերմինալը հիմնադրվել է 1980 թվականին, և վերջին անգամ վերանորոգվել 2004-2005 թվականներին։ Տերմինալի ընդհանուր տարածքը կազմում է 30 հազար քառ. մ։ Այս տերմինալը 1 ժամում սպասարկում է ավելի քան 4800 ուղևորի։ Ներկայումս տերմինալը չի շահագործվում։ Տերմինալը յիմնականում նախատեսված է ներքին չվերթների համար։


== Ուղղություններ ==


== Վիճակագրություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Օդանավակայանի սխեման Archived 2013-07-01 at the Wayback Machine.
Բեզիմյաննայա (այլ կիրառումներ)

Բեզիմյաննայա, կարող է վերաբերել՝

Բեզիմյաննայա - գետ Ռուսաստանում, հոսում է Բուրյաթիա հանարապետությունումում
Բեզիմյաննայա - գետ Ռուսաստանում, հոսում Վոլգոգրադի մարզում
Սուրբ Կիրակի եկեղեցի (Արզնի)

Սուրբ Կիրակի եկեղեցի, հայկական վաղ միջնադարի եկեղեցի, որը գտնվում է Հայաստանի Հանրապետության Կոտայքի մարզի Արզնի գյուղի հյուսիս-արևմտյան կողմում, ձորամերձ սարահարթի վրա ընկած փոքր գերեզմանոցում։


== Նկարագրություն ==
Այն վերանորոգվել է երկու անգամ։ Առաջին անգամ հենախորշերի և գմբեթի կզմինդրե ծածկերը փոխարինվել են քարերով՝ 10-11-րդ դարերում։ Երկրորդ անգամ այն վերանորոգվել է 1955 թվականին։ Վերանորոգման ժամանակ բացվել է կիսով չափ հողի մեջ թաղված հուշարձանը և վերականգնվել ճակատների ավերված երեսապատումը։ Հենախորշերի ու գմբեթի ավերված տանիքը փոխարինվել է թիթեղյա ծածկով։ Ներսից այն համեմատաբար լավ է պահպանվել և ոչ մի փոփոխության ու վերանորոգման չի ենթարկվել։
Ճարտարապետական այդ հորինվածքի հիմքը՝ կենտրոնական քառակուսին, չորս կողմից շրջապատված է գմբեթարդներով ավարտված կիսաշրջանաձև հենախորշերով։ Անցումը կենտրոնական քառակուսուց դեպի ութանիստ թմբուկ՝ շուծված է միակտուր քարի մեջ փորված չորս փոքր տրոմպների, իսկ թմբուկից գմբեթ՝ երկրորդ շարքի ութ ավելի փոքր տրոմպների միջոցով։ Առաջին շարքի տրոմպները հենվում են գմբեթակիր, թեթևակիորեն պայտաձև կամարների վրա, որոնք իրենց հերթին հանգրում են գմբեթատակ քառակուսու (2.32 մ x 2.32 մ) պարզ անկյուններին։
Հետնախորշերը՝ բացառությամբ արևմտյանի, որտեղ տեղավորված է միակ դուռը, ունեն միակտուր քարի մեջ փորված դեպի ներս լայնացող կլոր լուսամուտներ, որոնք իրենց վերին մասով ագուցված են գմբեթարդի շարվածքին։ Նույն ձևի լուսամուտներ կան նաև թմբուկի արևելյան և արևմտյան նիստերի վրա, ունեն համեմատաբար փոքր չափեր և դեպի ներս չեն լայնանում։ Հուշարձանի դռան ուղղանկյուն լայն բացվածքը արտաքինից ունի հորիզոնական բարավոր, իսկ ներսից՝ կիսաշրջանաձև կամար։ Դուռը հատակից բարձր է 40 սմ։
Ներքին քառաբսիդ հորինվածքը արտաքինից պարփակված է ութանիստ ծավալով, որը բարձրանում է քիվով ավարտվող քառակուսի (5.6 մ x 5.6 մ) պատվանդանի վրա՝ կառուցված մեկ շարք բարձրությամբ մաքուր տաշված քարերից։ Պատվանդանի քիվը մեզ հասել է բավական վնասված՝ որոշ քարեր, մեծ մասամբ հարավային ճակատում, սրբատաշ չեն և չունեն պրոֆիլ։ Քիվի արևմտյան ճակատի դռան աջ կողմի երկու քարերը ունեն պրոֆիլի այլ համաչափություններ։
Եկեղեցին կառուցված է կանոնավոր շարքերով տեղական վարդագույն տուֆից տաշված քարից։ Պատի շարվածքի հորիզոնական կարաները ունեն 45° եզրակոսներ։ Բոլոր ճակատները զերծ են հարդարանքներից։


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սիմեոն լեռան շրջան

Սիմեոն լեռան շրջան (արաբ․՝ ناحية جبل سمعان‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Սիմեոն լեռան գավառի 7 շրջաններից մեկը։
Վարչական կենտրոնն է Հալեպ քաղաքը։ 2004 թվականի մարդահամարի տվյալներով շրջանը ունի 2,181,061 բնակչություն։ Տարածքը կազմում է 663.95 կմ2։


== Ծանոթագրություններ ==
1803−1806 թվականների շուրջերկրյա ճանապարհորդությունների համար մեդալ

1803−1806 թվականների շուրջերկրյա ճանապարհորդությունների համար մեդալ (ռուս.՝ Медаль «За путешествие вокруг света 1803−1806») կամ Շուրջերկրյա ճանապարհորդության մեդալ (ռուս.՝ «За путешествие кругом света»), Ռուսական կայսրության պետական պարգև, որով պարգևատրվում էին ծովահենները, ովքեր մասնակցել են 1803−1806 թվականների շուրջերկրյա ճանապարհորդություններին։


== Ընդհանուր տեղեկություններ ==
Մեդալը ստեղծել է Ալեքսանդր I-ը 1806 թվականի օգոստոսի 15-ին՝ Ռուսաստանի միությունների մեդալի հետ համատեղ։ Մեդալը հայտի է իր ընդհանուր ձևով։ Տրամգիծը կարող է հասնել 40×30 մմ։


== Մեդալի նկարագրություն ==
Մեդալն ունի անսովոր ութանկյան տեսք։ Մեդալը ստեղծում էին արծաթից՝ 40×30 մմ տրամագծով։ Մեդալի դիմերեսի կողմում պատկերված է Ալեքսանդր I-ի դիմանկարը։ Մեդալի հակատակ կողմում պատկերված է ծովում լողող մի նավ։ Նավի կողքերով՝ օվալաձև գրված է․ 

Սկզբից և վերջից՝ ճանապարհորդության տարիները․ 

Աջից ձախ մեդալկիրի անունը

Մեդալ երկու կողմերում էլ եզրերը բաղկացած են մանր կետերից։
Սանտկ Պետերբուրգի դրամատանը հատել է 34 մեդալ։


== Կրելու կարգ ==
Մեդալը ուներ կանթ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Ծանոթագրություններ ==


== Գրականություն ==
Чепурнов Н. И. Наградные медали Государства Российского. — М.: Русский мир, 2000. — С. 216. — 768 с. — ISBN 5-89577-024-X
Изотова М. А., Царёва Т. Б. Ордена и медали России и СССР. — Ростов-на-Дону: ООО ИД «Валдис», 2010. — С. 152-153. — 736 с. — ISBN 978-5-9567-0960-3
Потрашков С. В. Награды России. — М.: ЭКСМО, 2009. — С. 75-76. — 288 с. — ISBN 978-5-699-34135-1
Собрание русских медалей. — СПб., 1846. — Т. 4. — С. 66. № 272


== Արտաքին հղումներ ==
«Медаль «За путешествие кругом света» 1803-1806 гг.» (ռուսերեն)։ Справочник орденов и медалей от Российской империи до наших дней։ Արխիվացված է օրիգինալից 2013-05-23-ին։ Վերցված է 2013-05-18
Հիֆեր

Հիֆեր ( հունարեն՝ ὑφή - հյուսվածք), սնկերի պարզ կամ առատ ճյուղավորված մանրադիտակային թելիկներ, որոնցից գոյանում են վեգետատիվ օրգանները (սնկամարմին կամ միցելիում) ու պտղամարմինները։ Ունեն գագաթնային աճ, սպորակիր օրգանների առաջացման ժամանակ հաճախ թելիկները խիտ միահյուսվում են և գոյացնում կեղծ հյուսվածք կամ պլեկտենքիմ։


== Կառուցվածք ==
Հիֆը կազմված է մեկ կամ մի քանի խողովակային բջջապատի բջիջներից։ Սնկերից շատերի մոտ հիֆերը բաժանված են բջիջների ներքին ուղիղ պատերով, որոնք կոչվում են «սեպտա» (միակ միջնապատը)։ Սեպտաները սովորաբար կազմված են բավականին մեծ անցքերից, որպեսզի  ռիբոսոմները, միտոքոնդրիումներ և երբեմն բջջակորիզը կարողանան հոսել բջիջների միջով։ Որոշ սնկեր ունեն ասեպտիկ հիֆեր, ինչն էլ նշանակում է, որ նրանց հիֆերը բաժանված չեն սեպտայով։
Հիֆի միջին տրամագիծը հասնում է 4-6 մկմ-ի։


== Աճ ==
Հիֆերն ունեն գագաթնային աճ։ Ծայրային աճի ժամանակ բջջապատերը արտաքին ծալքերի, բջջապատի բաղադրամասերի պոլիմերացիայի և ներքին նոր մեմբրանային բջջիջների արտադրության հաշվին ընդարձակվում են։


== Վարքագիծ ==
Հիֆի աճի ուղղությունը կարող է վերահսկվել արտաքին խթանիչներով, ինչպես օրինակ էլեկտրական դաշտի կիրառումը։ Հիֆերը կարող են զգալ վերարտադրողական միավորը և աճել դեպի այն։ Հիֆերը կարող են անցնել թափանցիկ մակերեսի միջով՝ ներթափանցելով նրա մեջ։


== Ծանոթագրություններ ==
Էդուարդ Ղուլյան

Էդուարդ Խաչատուրի Ղուլյան (1927, հունվարի 7, գ․ Ղարաչինար (Ադրբեջանական ԽՍՀ Շահումյանի շրջան)), պետական աշխատող։ Երկրաբանահանքաբանական գիտությունների թեկնածու (1966), ՀԽՍՀ վաստակավոր երկրաբան (1965)։ ԽՄԿԿ անդամ 1955 թվականից։
1949 թվականին ավարտել է Երևանի պետական համալսարանի երկրաբանական ֆակուլտետը։ 1949 թվականից աշխատել է ՀԽՍՀ երկրաբանական վարչության արշավախմբերում (երկրաբան, գլխավոր երկրաբան, գլխավոր ինժեներ), 1955 թվականից՝ երկրաբանական վարչությունում, 1965 թվականից վարչության պետ, 1968 թվականից՝ Հայկական երկրաբանական ընկերության փոխնախագահ։
Հեղինակ է մի շարք տեսական և գործնական նշանակություն ունեցող գիտական աշխատությունների, որոնցում լուսաբանված են ՀԽՍՀ օգտակար հանածոների տարածական տեղաբաշխման օրինաչափություններն ու հեռանկարները։


== Ծանոթագրություններ ==
Աժդահակ (դիցաբանություն)

Անվան այլ կիրառումների համար տե՛ս՝ ԱժդահակԱժդահակ, (այլ անվամբ՝ Զոհակ, «Զենդ Ավեստա»-ում՝ Աժի Դահակ, արաբ. հնդկական  արտասանությամբ՝ Դահհակ, Ահիս Դասակա), պարսից առասպելական կերպար։ Երեք գլխանի, երեք բերանով և վեց աչքով ամպրոպային վիշապ, որին իբր ստեղծել է չար ոգին՝ մարդկային ցեղը ոչնչացնելու համար։ Ըստ առասպելի, դյուցազն Ֆրեդունը (հայերեն՝ Հրուդեն) դարբին Կավեի օգնությամբ հաղթել է նրան և գամել Դեմավենդ սարին, որտեղ մնալու է մինչև աշխարհի վերջը։ Աժդահակի առասպելը ավանդել են Մովսես Խորենացին (V դ.), Ֆիրդուսին (X–XI դդ.)։ Աժդահակի կերպարը հանդիպում է հայոց հին բանահյուսության մեջ որպես և՛ մարաց թագավոր, և՛ վիշապ։


== Գրականություն ==
Էմին Մ., Վեպք հնոյն Հայաստանի, Մ., 1850, էջ 50-75
Ակինյան Ն., Դարձյալ Մազդակ և Մովսես Խորենացի, «ՀԱ», 1936, № 7–9
Չուգասզյան Բ. Լ., Հայ–իրանական գրական առնչություններ, Ե., 1963
Պոգորելկա (այլ կիրառումներ)

Պոգորելկա, կարող է վերաբերել՝

Պոգորելկա - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Պոգորելկա - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Չառլթոն Հեսթոն

Չառլթոն Հեսթոն (անգլ.՝ Charlton Heston, հոկտեմբերի 4, 1923(1923-10-04)[…], Էվանստոն, Կուկ շրջան, Իլինոյս, ԱՄՆ - ապրիլի 5, 2008(2008-04-05)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), ամերիկացի դերասան, ստացել է 1 Օսկար Օսկար լավագույն դերասանի համար անվանակարգում, ստացել է նաև 2 Ոսկե Գլոբուս։ Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում նրա «Տասը պատվիրաններ» ֆիլմի Աստվածաշնչյան հերոս Մովսեսի կերպարը 43-րդ տեղում է դրական հերոսների ցանկում։


== Ֆիլմագրություն ==
Խաղացել է մոտ 130 ֆիլմում, որոնցից առավել նշանավոր են՝


== Ծանոթագրություններ ==
Գարագուզո

Գարագուզո (իտալերեն՝ Garaguso), կոմունա Իտալիայում՝ Բազիլիկատա մարզի Մատերա գավառում։
Բնակչությունը կազմում է 1193 մարդ (2005 թվական), բնակչության խտությունը կազմում է 31 մարդ/կմ²։ Զբաղեցնում է 38 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։


== Արտաքին հղումներ ==
Պաշտոնական կայք (իտալ.)
Ծրագրակազմի անվտանգության էթիկա


== Նշանակությունը ==
Ծրագրակազմի անվտանգությունը գործողությունների հաջորդականություն է, որի ընթացքում հաքերը մուտք է գործում համակարգչային համակարգեր և ցանցեր, օգտագործում բոլոր այն գործիքները և գիտելիքները, որոնք օգտագործում է սովորական «համակարգիչ կոտրող»-ը, որպեսզի կարողանա գտնել համակարգչի թույլ և խոցելի կողմերը։ Ծրագրակազմի անվտանգության էթիկաով զբաղվող հաքերներին շատ հաճախ անվանում են «Սպիտակ գլխարկավոր հաքերներ»։


== Հաքերների տեսակներն ու տարբերությունները ==
Ծրագրակազմի անվտանգությամբ զբաղվով հաքերներն օգտագործում են իրենց գիտելիքներն ու հմտությունները, որպեսզի օգնեն կազմակերպություններին լինել անխոցելի և անվտանգ։ Նրանք աշխատում են կազմակերպությունների կողմից, առանց ոչ օրինական գործողությունների միտումների։
Սովորական հաքերները կամ այսպես ասած «Cracker»-ները նպատակ ունեն մուտք գործել համակարգիչ, գողանալ անձնական տվյալներ՝ հետագայում շանտաժի կամ այլ ոչ օրինական գործողություններ կատարելու համար։


== Անվտանգության էթիկայի տարատեսակներ ==
Անվտանգության էթիկայի տարատեսակներն են՝

Վեբ-կայքերի անվտանգություն
Վեբ-սերվերների անվտանգություն
Անլար ցանցերի անվտանգություն
Ծրագրային ապահովման անվտանգություն


== Կարևոր կետեր ==
Գոյություն ունեն մի քանի կարևոր կետեր, որոնց պետք է ենթարկվել ծրագրակազմի անվտանգությամբ զբաղվելիս։

Լինել օրինապահ և ոչ մի դեպքում չխախտել կանոնները։Կոնկրետ որոշել, թե համակարգչի որ կետերն են ցանկանում ստուգել՝  նախքան այն սկսելը։
Տեղեկացնել բոլոր խոցելի կետերի մասին։
Եթե գործողությունների արդյունքում հնարավոր է խախտվեն կազմակերպության իրավունքները, նախօրոք խորհրդակցել տնօրենի հետ։


== Հմտություններ ==
«Սպիտակ գլխարկավորները» պարտավոր են ունենալ այնպիսի համակարգչային հմտություններ, ինչպիսին են՝

Սկրիպտային լեզուների տիրապետում
Օպերացիոն համակարգերի իմացություն
Ցանցերի խորը իմացություն
Ինֆորմացիոն անվտանգության հիմնային գիտելիքներԳոյություն ունեն բազմաթիվ որակավորումներ և դասընթացներ, որոնց ուսումնասիրման միջոցով հնարավոր է դառնալ հիանալի մասնագետ այս ոլորտում։


== Խնդիրներ ==
Գոյություն ունեն հիմնական խնդիրներ, որոնք պարտավոր է ալգորիթմորեն լուծել յուրաքանչյուր այս ոլորտի մասնագետ։
Դրանք են՝

Խոցելի տվյալների բացահայտում
Դրանց անվտանգության կազմակերպում
Արդեն կոտրված տվյալների ոչնչացում կամ վերամշակում


== Աղբյուրներ ==
Ինչ է էթիկական հակերությունը
Էթիկական հակերության ձևերը
Էթիկական հակերի որակավորում


== Գրականություն ==
A Comprehensive Beginners Guide to Learn and Understand the Concept of Ethical Hacking
Hacking Essentials: The Beginner's Guide To Ethical Hacking
Hands-On Ethical Hacking and Network Defense
Օջախ պայտաձև՝ խոյագլուխ ծայրերով

Օջախ պայտաձև՝ խոյագլուխ ծայրերով (անգլ.՝ Horseshoe-shaped hearth with ram-headed ends), խոյագլուխ քանդակներով պայտաձև օջախ։ Հայաստանի վաղ բրոնզեդարյան հուշարձաններից հայտնաբերված նմանատիպ օջախները՝ զարդարված մարդակերպ և կենդանակերպ քանդակներով, յուրահատուկ զոհասեղաններ են եղել, որոնք տեղադրվել են բնակարաններում և դրանց շուրջ իրականացվել են երկրագործական հավատալիքներին առնչվող ծիսակատարություններ։
Խոյագլուխ ծայրերով պայտաձև օջախը պահպանվում է Հայաստանի պատմության թանգարանում։


== Պատմություն ==
Վաղբրոնզեդարյան մշակույթում քարերով շարված օջախների կողքին կավից շարժական օջախների առկայությունը խոսում է դրանց տարբեր կիրառությունների մասին։ Պայտաձև կամ կամարաձև շարժական օջախներն օգտա­գործվել են միայն ծիսական նպատակներով։ Ըստ ընդունված տեսակետի՝ շարժա­կան օջախները խորհրդանշել են արական սկիզբ և տղամարդու կողմից տնային օջա­խի արգասավորում։ Շարժական օջախները դրվել են թոնրի հանգած կրակի կամ մոխրի վրա, այնուհետև պահվել թոնրի մեջ ակին կիպ, ուղղահայաց դիրքով։ Վաղբրոնզեդարյան օրինակ­ները գտնվել են մի քանի քարերով շարված կրակարանների վրա։


== Նշումներ ==


== Ծանոթագրություններ ==


== Աղբյուրներ ==
Հասմիկ Իսրայելյան, Պաշտամունքն ու հավատալիքները ուշ բրոնզեդարյան Հայաստանում, Ե. 1973
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010
Անաստասիա Բեզռուկովա

Անաստասիա Բեզռուկովա (ռուս.՝ Анастаси́я Дми́триевна Безру́кова, հունվարի 5, 2004(2004-01-05), Մոսկվա, Ռուսաստան), ռուս մոդել և դերասանուհի։
10 տարեկանում նա արդեն եղել է Եվրոպայի ամենացանկալի մանուկ մոդելներից մեկը, հասցրել է աշխատել այնպիսի բրենդների համար, ինչպիսիք են Benetton-ը, Pinko-ն, Moschino-ն, Incanto-ն և լինել Vogue Bambini ամսագրի շապիկին։
2016 թվականին Բեզռուկովան Աննա Մատիսոնի «Հարդագողի ճանապարհը» ֆիլմում խաղացել է գլխավոր դերերից մեկը։ Ֆիլմում նա խաղացել է հերոսների՝ Սերգեյ Բեզռուկովի (որը ուներ իր նույն ազգանունը) և Մարինա Ալեքսանդրովայի դստեր դերում։
Բացի այդ, 2015 թվականի հոկտեմբերին նա սկսել է նկարահանվել Աննա Մատիսոնի ևս մեկ՝ «Քեզնից հետո» ֆիլմում։ Այս ֆիլմում նա կրկին խաղացել է գլխավոր դերերից մեկը և կրկին եղել է դերասան Սերգեյ Բեզռուկովի դուստրը, որը այս անգամ խաղում էր որպես Մեծ թատրոնի բալետի պաշտոնաթող պարող։ Դերը խաղալու համար պատանի դերասանուհին զբաղվել է պարով պարուսույց Ռադա Պոկլիտարիի և դերասանական վարպետությամբ՝ Մեծ թատրոնի մենակատար Յան Գոդովսկիի հետ։ Սցենարը գրվել է հատուկ Անաստասիայի համար, չնայած, որ նա զբաղվում էր գեղարվեստական մարմնամարզությամբ, ինչը պարզվեց հետո։ Նրա մարզական պատրաստվածության շնորհիվ, նկարահանումների ժամանակ դուբլյորները նրան պետք չեն եղել։
Անաստասիան որպես դերասանուհի նկարահանվել է նաև «Անքնություն» երաժշտական նախագծի տեսահոլովակում։
Չնայած այն հանգամանքին, որ դերասաններ Սերգեյ Բեզռուկովը և Անաստասիա Բեզռուկովան արդեն երկու անգամ միասին աշխատել են ֆիլմում նկարահանումների ժամանակ, նրանք չունեն ոչ մի բարեկամական կապ, այլ պարզապես ունեն միևնույն ազգանունը։


== Ֆիլմագրություն ==


== Ծանոթագրություններ ==


== Արտաքին հղումներ ==
Анастасия Безрукова Internet Movie Database կայքում
Կապուչինո

Կապուչինո ( ( ), իտալերեն՝ cappuccino՝ կապուցին), իտալական խոհանոցի սրճային ըմպելիք, էսպրեսոյի հիման վրա՝ դրան փրփրեցված կաթ ավելացնելով։


== Պատմություն ==
Ըմպելիքի անվանման ծագումը կապված է այն հանգամանքի հետ, որ 17-րդ դարում Եվրոպայում կապուցինների (կնգուղակիր կաթոլիկ վանականների) միաբանության անվանումը ծառայում էր մասնավորապես այդ միաբանության վանականների փարաջայի բնորոշիչ գույնը (կարմրաշագանակագույն) մատնանշելու համար, 18-րդ դարում այդպես սկսեցին անվանել նաև այն սրճային ըմպելիքը, որը պատրաստվում էր ձվի դեղնուցից և սերուցքից, որն սկսեցին պատրաստել Ավստրիայում (գերմ.՝ Kapuziner): Ըմպելիքի անվանման իտալական ձևը՝ cappuccino-ն, ձևավորվում է միայն 20-րդ դարից։


== Պատրաստում ==
Իտալական դասական ըմպելիքը պատրաստվում է հետևյալ բաղադրատոմսով. կերամիկական բաժակի մեջ սուրճի սարքից լցվում է մեկ բաժին էսպրեսո, ինչից հետո բաժակի մեջ լցվում է գոլորշու վրա տաքացված և փրփրեցված կաթ։ Երբեմն կաթն էսպրեսոյի վրա լցնելիս բարմենը հատուկ շարժումներով գեղեցիկ պատկերներ է ստեղծում ըմպելիքի մակերեսային հատվածում, այդպիսի տեխնիկան կոչվում է «լատտե-արտ»։ Էսպրեսոյի քանակը, կաթի ջերմաստիճանը, նրա կոնսիստենցիան և համաչափությունը շատ կարևոր են լավ կապուչինո ստանալու համար։ Ըմպելիքի հիմքը կաթի և էսպրեսոյի հարաբերակցության վրա է դրված՝ 5-ը 1-ի նկատմամբ։ Փրփրեցված կաթի տեքստուրան պետք է լինի մանր դիսպերացված և ապակյա մակերևույթին նմանվող, իսկ ջերմաստիճանը պետք է լինի 60-65 °C-ի սահմաններում։ Տվյալ ջերմաստիճանին հասնելու դեպքում՝ կաթի մեջ տեղի է ունենում լակտոզի ճեղքում՝ գլյուկոզի և գալակտոզի, ինչը կաթը քաղցրացնում է։
Ավանդական կապուչինոն մատուցվում է համեմատաբար տաքացրած կերամիկական բաժակի մեջ՝ 210 մլ-ից ոչ ավելի ծավալով։ Իտալիայում կապուչինոն մատուցվում է հատուկ բաժակով՝ տացցայով, որն իր ձևով հիշեցնում է բռնակով ճաշաման։ Տացցան միշտ պատրաստվում է հաստ պատերով կերամիկայից։ Ինչպես և էսպրեսոյի դեպքում. կապուչինոյի բաժակը ևս պետք է լինի որոշ չափով տաքացված, այդ իսկ պատճառով սրճարաններում այդ բաժակները գտնվում են սուրճի սարքերի մեջ, որոնք ջեռուցվում են բոյլերների տաքությամբ։ Իտալիայում կապուչինոն սովորաբար խմում են նախաճաշին՝ բուլկու հետ միասին։


== Տես նաև ==
Լատտե-արտ
Սուրճ
Էսպրեսո
Մելանժ
Մոկկո
Ռաֆ սուրճ


== Ծանոթագրություններ ==


== Գրականություն ==
Шомер, Дэвид С. Кофе эспрессо. Руководство для профессионалов. — М.: «Гурмэ Стайл», 2007. — 176 с. — ISBN 978-5-9900376-1-8


== Արտաքին հղումներ ==

«Coffee Tasters Newsletter»։ coffeetasters.org։ International Institute of Coffee Tasters  Free newsletter featuring articles on the quality of espresso, chemical and sensory analysis, and market trends.
«How-to steam guide»։ Coffeegeek։ Արխիվացված է օրիգինալից 2010 թ․ դեկտեմբերի 23-ին։ Վերցված է 2018 թ․ հոկտեմբերի 11 
«Italian Espresso National Institute»։ espressoitaliano.org
Սելիմլի

Սելիմլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տբեթի (Սաչխերեի շրջան)

Տբեթի (վրաց.՝ ტბეთი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Սաչխերեից հեռու է 30 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==
Ակիդաուանա

Ակիդաուանա (պորտ.՝  Aquidauana), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 44 904 մարդ՝ 2007 թվականի տվյալներով։ Գրավում է 16 958,496 կմ2 տարածք։ Բնակչության խտությունը կազմում է՝ 2,64 մարդ/կմ2։


== Պատմություն ==
Քաղաքը հիմնադրվել է 1892 թվականի օգոստոսի 15-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 283.920.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,757 (տվյալները ՄԱԿ-ի զարգացման ծրագրի)։
Քանան Սեյիդով

Քանան Ալիհուսեյն օկի Սեյիդով (ադրբ.՝ Kənan Əlihüseyn oğlu Seyidov, դեկտեմբերի 23, 1974(1974-12-23), Bəhramtəpə, Imishli District, Ադրբեջանական ԽՍՀ, ԽՍՀՄ), Ադրբեջանական բանակի գեներալ-մայոր, Ադրբեջանի զինված ուժերի հատուկ նշանակության հրամանատարի տեղակալ, Երկրորդ ղարաբաղյան պատերազմի հրամանատարներից մեկը, Ադրբեջանի «Հայրենական պատերազմի հերոս»։


== Կենսագրություն ==
Քանան Սեյիդովը ծնվել է Իմիշլիի շրջանի Բահրամթափա բնակավայրում։ 
Քանան Սեյիդովը ծառայում է Ադրբեջանի պաշտպանության նախարարության հատուկ նշանակության ջոկատներում։ Նա հանդիսանում է Ադրբեջանի զինված ուժերի հատուկ նշանակության հրամանատար Հիքմեթ Միրզաևի տեղակալ։ 
Նա մասնակցել է 2016 թվականի ապրիլի սկզբին Լեռնային Ղարաբաղում ընթացող մարտերին և 2020 թվականի աշնանը Լեռնային Ղարաբաղում ծավալուն զինված բախումներին։


== Զինվորական կոչումներ ==
2014 թվականին մայոր Քանան Ալիհուսեյն օկլի Սեյիդովը ստացել է գնդապետ-լեյտենանտի կոչում։
2020 թվականի նոյեմբերի 20-ին, Ադրբեջանի նախագահ Իլհամ Ալիևի թիվ 2300 հրամանով, գնդապետ Քանան Ալիհուսեյն օկլի Սեյիդովին շնորհվել է գեներալ-մայորի կոչում։


== Պարգևներ ==
2003 թվականի հունիսի 24-ին Քանան Ալիհուսեյն օկլի Սեյիդովը Ադրբեջանի Հանրապետության նախագահ Հեյդար Ալիևի թիվ 887 հրամանագրով պարգևատրվել է «Ադրբեջանի դրոշ»ի շքանշանով `ծառայողական պարտականությունների և առաջադրանքների գերազանց կատարման համար։
2014 թվականի հունիսի 24-ին Ադրբեջանի Նախագահ Իլհամ Ալիևի թիվ 575 հրամանով Քանան Սեյիդովը պարգևատրվել է «Հայրենիքի համար» մեդալով։
2016 թվականի ապրիլի 19-ին Ադրբեջանի նախագահ Իլհամ Ալիևի թիվ 1967 հրամանով Քանան Սեյիդովը պարգևատրվել է «Արիության համար» մեդալով։
2020 թվականի դեկտեմբերի 9-ին Ադրբեջանի նախագահ Իլհամ Ալիևի հրամանով Քանան Սեյիդովը շնորհվել է «Հայրենական պատերազմի հերոս»ի կոչում։


== Ծանոթագրություններ ==
Զագորե (շրջան)

Զագորե (բուլղար․՝ Загоре բուլղարերեն արտասանություն՝ zɐˈɡɔrɛ), նաև Զագորիե (բուլղար․՝ Загорие), Զագորա (բուլղար․՝ Загора), ներկայիս Բուլղարիայի տարածքում գտնվող անորոշ սահմաններով պատմական շրջան միջնադարում։ Անվանունը սլավոնական ծագում ունի և նշանակում է «լեռներից հարավ»՝ այսինքն ՝ բալկանյան ։ Տարածաշրջանն առաջին անգամ հիշատակվել է հունարեն որպես Ζαγόρια (հին բուլղարական թարգմանության մեջ այն թարգմանվել է որպես Զագորիա), 8-րդ դարի սկզբին Բուլղարիայի Տերվելի իշխանության օրոք շրջանը Բյուզանդական 716 թվականի բուլղարական պայմանագրով Բյուզանդական կայսրությունը  փոխանցել է Բուլղարական առաջին կայսրությանը։ Համատեքստից ելնելով ՝ Զագորեն կարող է սահմանվել որպես տարածաշրջան հյուսիսարևելյան Թրակիայում։
Բուլղարական երկրորդ կայսրության ժամանակ  շրջանը հիշատակվել է նաև Բուլղարիայի ցար Իվան Ասեն Երկրորդի` 1230 թվականի Դուբրովնիկյան կանոնադրության մեջ, որը թույլ էր տալիս ռագուզացի վաճառականներին առևտրով զբաղվել բուլղարական հողերում, որոնց թվում «ամբողջ Զագորեում»։
14-րդ դարի վենետիկյան փաստաթղթերում Զագորան հիշատակվում է որպես Բուլղարիայի հոմանիշ (օրինակ ըստ 1384 թվականի փետրվարի 14-ի մի փաստաթղթի՝ partes del Zagora, subditas Dobrotice): Նմանապես, հետագայում Ռագուզանի աղբյուրները պարբերաբար ապացուցում են բարձրորակ զագորայի մոմի (կերա զագորա, զախորին, զաուրա, զախորի, զակորա) ակտիվ ներմուծումը Բուլղարիայից, որը հաճախ գնում էին Սոֆիայից։
Այսօր տարածաշրջանի անունը օգտագործվել  է Ստարա Զագորա («Ստարա Զագորա», հյուսիսարևելյան Թրակիայի խոշոր քաղաքի և Ստարա Զագորա մարզի մայրաքաղաք) և Նոր Զագորա («Նոր Զագորա» քաղաք Սլիվեն մարզում) տեղանուններում։ Անտարկտիկայի Հարավային Շետլանդյան կղզիների Լիվինգսթոն կղզում գտնվող Զագորե լողափը նույնպես անվանվել է Բուլղարիայի Անտարկտիկայի տեղանունների հանձնաժողովի կողմից։


== Ծանոթագրություններ ==
Խոտեն Պերվի

Խոտեն Պերվի (ուկրաիներեն՝ Хотень Перший), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Խոտեն Պերվի գյուղում բնակվում էր 296 մարդ։ Բնակավայրը զբաղեցնում է 0,883 կմ² տարածք։ Բնակչության խտությունը կազմում էր 335,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնջանա

Մոնջանա (իտալերեն՝ Mongiana) կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 861 մարդ (2008 թվական), բնակչության խտությունը կազմում է 43 մարդ/կմ²։ Զբաղեցնում է 20 կմ² մակերես տարածք։ Փոստային ինդեքսն է՝ 89823։ Հեռախոսային կոդը՝ 0963։
Բնակավայրի հովանավորը համարվում է Սուրբ Սան Ռոկկոն։


== Ժողովրդագրություն ==
Բնակչության աճ։


== Կոմունայի վարչակազմ ==
Հեռախոս՝ 0963 311087
Էլեկտրոնային հասցե՝ comune.mongiana@tiscali.it
Պաշտոնական կայք՝ http://www.comunemongiana.it/(չաշխատող հղում)


== Արտաքին հղումներ ==
http://www.comunemongiana.it/(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ինոստրաննայա լիտերատուրա

Ինոստրաննայա լիտերատուրա , (ռուս.՝ Иностранная литература, «Արտասահմանյան գրականություն»), Խորհրդային և ռուսական գրական-գեղարվեստական ամսագիր։ 
Առաջին անգամ լույս է տեսել 1955 թվականին Մոսկվայում, որպես ԽՍՀՄ գրողների միության հրատարակություն։ 

Հաջորդել Է «Վեստնիկ ինոստրաննոյ լիտերատուրի» ( 1928-1930), «Վեստնիկ միրովոյ ռևոլյուցիի» (1931-1932), «Ինտերնացիոնալնայա լիտերատուրա» (1933 - 1943) հանդեսներին։
Հյուսվածահամատեղելիության գլխավոր համալիր

Հյուսվածքահամատեղելիության գլխավոր համալիր (ՀԳՀ, անգլ.՝  major histocompatibility complex (MHC)) կամ հիստոհամատեղելիության գլխավոր կոմպլեքս, բջիջների մակերեսին տեղակայված հակածինների և դրանք կոդավորող գեների ամբողջությունը ողնաշարավորների մոտ։ Մեծ դեր է խաղում օրգանիզմի կողմից օտարածին հակածինների ճանաչման և իմուն պատասխանի զարգացման գործում։ Մարդկանց մոտ MHC-ն ներկայացված է HLA հակածիններով։


== Աղբյուրներ ==
Ընդհանուր տեղեկություններ հյուսվածքահամատեղելիության գլխավոր համալիրի վերաբերյալ humbio.ru կայքում(ռուս.)
Հեյլո

Հեյլո (հոլ.՝ Heiloo ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 18,79 կմ² է, բնակչությունը՝ 22.615 (2011 թ.)։ Մեկ շնչի տարեկան միջին եկամուտը 15.500 եվրո է։
Sound of Silence (երգ, Դամի Իմ)

«Լռության ձայնը» (անգլ.՝ Sound of Silence), ավստրալիացի երգչուհի Դամի Իմի երգը։ Երգը գրել են Անտոնի Էգիզիին և Դեվիդ Մուսումեքին, այդ երգով երգչուհին ներկայացրել է Ավստրալիան Եվրատեսիլ 2016 երգի մրցույթում, որը անցկացվել է Շվեդիայի մայրաքաղաք Ստոկհոլմում։ Երգը թողարկվել է 2016 թվականի մարտի 10-ին՝ իր նախքան որոշված ժամկետից մեկ օր առաջ։


== Երգի տարբերակներ ==

Այլ տարբերակներ7th Heaven Club Mix - 7:58
7th Heaven Radio Edit - 4:19
Glamstarr Club Mix - 6:26
Glamstarr Radio Edit - 3:49
Glamstarr Instrumental - 6:26


== Կարգավիճակը ըստ չարտերի ==


== Ծանոթագրություններ ==
Տարտիե

Տարտիե  (ֆր.՝ Tartiers), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիկ–սյուռ–Էն կանտոնայի կազմի մեջ։ Կոմունայի շրջանը՝ Սուասսոն։
INSEE կոդը՝ 02736:


== Բնակչություն ==
2010 թվականին բնակչությունը կազմել է 190 մարդ։


== Տնտեսություն ==
2010 թվականին համայնքի 121 աշխատունակ (15-64 տարեկան) բնակիչներից 89 -ը տնտեսապես ակտիվ էին, 32 -ը՝ ոչ ակտիվ (ակտիվության ցուցանիշը կազմել է 73,6 %, 1999 թվականին եղել է 68,8 %)։ 89 տնտեսապես ակտիվ բնակիչներից աշխատում էին 84 -ը (50 տղամարդ և 34կին), գործազուրկ էին 5 մարդ (3 տղամարդ և 2 կին)։ 32 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 11-ը՝ թոշակառուներ, 15-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Տարտիե
Աստերոիդների ցանկ (70801-70900)

Աստերոիդների ցանկ (70701-70800)  • Աստերոիդների ցանկ  • Աստերոիդների ցանկ (70901-71000)
 Աստերոիդների ցանկ (70701-70800)  • Աստերոիդների ցանկ  • Աստերոիդների ցանկ (70901-71000)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Աբրամիխա (գյուղ, Նովոդուգինսկի շրջան)

Անվան այլ կիրառումների համար տե՛ս՝ Աբրամիխա (այլ կիրառումներ)Աբրամիխա (ռուս.՝ Абрамиха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարանամետ

Գարանամետ, անտառներ Կիլիկիայում, Հալեպի նահանգի Մարաշի գավառի Զեյթուն շրջանում, Ֆընտըճան գյուղի մոտ։ 1915 թվականին հայերի կոտորածի ժամանակ ինքնապաշտպանության քաջարի մարտիկների մի մասը ապաստանում էր անտառներում։


== Ծանոթագրություններ ==
Դեռ երեկ

Դեռ երեկ (ճապ.՝ おもひでぽろぽろ, Օմոիդե պոռո պոռո, «Հիշողության կաթիլներ»), 1991 թվականին «Ghibli» կինոընկերության կողմից լույս տեսած լիամետրաժ անիմե-ֆիլմ։ Ռեժիսորներն են Իսաո Տաքահատան և Հայաո Միյաձակին։


== Սյուժե ==
Քսանյոթամյա երիտասարդ աղջիկ Տաեկոն Տոկիոյից, որտեղ նա ապրում է, մեկնում է գյուղ՝ ծնողների մոտ, որպեսզի նրանց օգնի քրքումի հավաքմանը։ Այդ ճանապարհորդության ժամանակ նա մտքով վերադառնում է մանկություն, այն ժամանակները, երբ սովորում էր հինգերորդ դասարանում։ Նա նորից ու նորից վերապրում է նախկին բացահայտումները, իր մանկական կյանքի ուրախ ու դժվար պահերը։ Թվում է, թե Տաեկոն դեռ չի գտել իր տեղը կյանքում, և այդ ամառային ճանապարհորդությունը նրան կօգնի հասկանալ ինքն իրեն։


== Վիդեոյի ռելիզը ==
1991 թվականին Ճապոնիայում անիմեն թողարկվել է ճապոնական ֆիրմային վիդեոսկավառակներով՝ TOSHIBA, Konica, YAMAHA, HITACHI, Panasonic, JVC, AKAI, FUJI, TDK, SONY, Maxell, SANYO և այլն։ Հարավային Կորեայում նույնպես թողարկվել է ֆիրմային վիդեոսկավառկների վրա՝ SAMSUNG, GoldStar (1996 թվականից LG), DAEWOO, SKC, SCENA (KOLON), SAEHAN և այլն։ ԱՄՆ-ում ու Կանադայում թողարկվել են անգլիալեզու տարբերակները նույն VHS-երով։ Անիմեն տարածվել է NTSC համակարգով։ Չինաստանում և այլ երկրներում տարածվել է նույն PAL համակարգով։ Ռուսաստանում 1990-ականների կեսերից տարածվել է հեղինակային միձայնային թարգմանություններով, արտերկրյա արտադրության «ծովահենային» վիդեոսկավառակներով, ինչպես Ճապոնիայում, Կորեայում ու աշխարհի մնացած երկրներում, PAL / NTSC համակարգով։ Ամենասկզբից պատճենները տարածվել են Betacam SP պրոֆեսիոնալ սկավառակների վրա, իսկ 1990-ական թվականներին՝ LaserDisc-երի։ 1996 թվականին ԱՄՆ-ում, Մեծ Բրիտանիայում, Ռուսաստանում ու ԱՊՀ-ի այլ երկրներում անիմեն լույս է տեսել «Sony Wonder» հրատարակության կողմից լիցենզավորված VHS տարբերակով՝ Hi-Fi Stereo-ով։


== Սեյու ==
Իմայ Միկի / Imai Miki / 今井美樹	- Տաեկո Օկաձիմա (մեծահասակ)
Յանագիբա Տոսիրո / Yanagiba Toshiro / 柳葉敏郎	- Տոսիո
Հոննա Յոկո / Honna Youko / 本名陽子	- Տաեկո Օկաձիմա (աշակերտուհի)
Տերադա Միտիե / Terada Michie / 寺田路恵	- Տաեկոյի մայրը
Իտո Մասահիրո / Itou Masahiro / 伊藤正博	- Տաեկոյի հայրը
Կիտագավա Տիե / Kitagawa Chie / 北川智繪 / 北川知絵 / 北川智絵	- Տաեկոյի տատիկը
Յամասիտա Յորիե / Yamashita Yorie / 山下容莉枝	- Նանակո Օկաձիմա
Մինովա Յուկի / Minowa Yuuki / 三野輪有紀	- Յաեկո
Իիձուկա Մայումի / Iizuka Mayumi / 飯塚雅弓	- Ցունեկո Տանի
Օսիտանի Մեյ / Oshitani Mei / 押谷芽衣	- Այկո
Կոմինե Մեգումի / Komine Megumi / 小峰めぐみ	- Տոկո
Տակիձավա Յուկիյո / Takizawa Yukiyo / 滝沢幸代	- Ռիե
Իսիկավա Մասասի / Ishikawa Masashi / 石川匡	- Սու
Մասուդա Յուկի / Masuda Yuuki / 増田裕生	- Հիրոտա
Սատո Հիրոձումի / Satoh Hirozumi / 佐藤広純	- Աբե-կուն
Գոտո Կոձի / Gotou Kouji / 後藤弘司	- Կաձուո
Իսիկավա Սատիկո / Ishikawa Sachiko / 石川幸子	- Կիյոկո
Վատանաբե Մասակո / Watanabe Masako / 渡辺昌子 / 渡辺真砂子	- Նաոկո
Իտո Սին / Itou Shin / 伊藤シン	- Բատյա
Սենդո Տակակո / Sendou Takako / 仙道孝子	- Տոսիոյի մայրը
Ֆուրուբայասի Յոսիհիրո / Furubayashi Yoshihiro / 古林嘉弘	- ավտոկայանի աշխատողը


== Աղբյուրներ ==
Anime News Network հանրագիտարան
AniDB տվյալների բազա


== Ծանոթագրություններ ==
Սուրբ Թադեոսի եկեղեցի (Կեմ)

Սուրբ Թադեոսի եկեղեցի, հայկական առաքելական ավերված եկեղեցի պատմական Արևմտյան Հայաստանի Հայոց ձորի գավառի Կեմ գյուղում, ներկայում՝ Թուրքիայի Հանրապետության Վանի մարզի Արտամետ (Էդրեմիտ) շրջանում։


== Պատմություն ==
Ըստ ավանդության՝ եկեղեցին հիմնադրել և օծել է Հիսուս Քրիստոսի 12 առաքյալներից Թադեոս առաքյալը։ Այդ մասին է վկայում նաև 1883 թվականին հիշատակությունը, որտեղ ասվում է, որ եկեղեցին հիմնադրել է առաքյալը և կառուցվել է բարձրակարգ ճարտարապետի կողմից։ Եկեղեցու դռան վրա եղել է մի խաչքար, որի մեջտեղում կար սեպ։ Հայտնի է, որ Թադեոս առաքյալն իր օծած խաչերի մեջտեղում սեպ էր ամրացնում։
Հայտնի է, որ Համիդյան ջարդերի օրերին՝ 1895 թվականին, եկեղեցին թալանվում է։
Հայոց ցեղասպանության հետևանքով հայաբնակ Կեմ գյուղի դատարկվում է, իսկ Սուրբ Թադեոս եկեղեցին ամբողջությամբ ոչնչացվում 1920-1930-ական թվականներին։ Ոչնչացումից հետո եկեղեցու տարածքում կառուցվել է այլ շինություն, իսկ քարերն օգտագործվել որպես շինանյութ։


== Գրադարան ==
Սուրբ Թադեոս եկեղեցին ունեցել է հարուստ գրադարան։ Հայոց ցեղասպանության նախօրեին եկեղեցում էին պահվում ձեռագիր երեք Ավետարաններ, որոնցից երկուսը հայտնի էին Ծաղկաբեր և Կարմիր անուններով։ Այնտեղ էին պահվում նաև արծաթապատ կողքերով Ավետարաններ և եկեղեցական այլ իրեր։ Ավետարաններն ու այլ իրերը Մեծ Եղեռնի օրերին այրվում են։


== Ծանոթագրություններ ==
Կոնֆիրմացիա

Կոնֆիրմացիա (լատ. confirmatio — հաստատում)

կաթոլիկությունում և ուղղափառությունում օծման խորհուրդը։ Բողոքականությունում՝ հանդիսավոր հրապարակային ակտ (ոչ որպես խորհուրդ), 14—16 տարեկաններին եկեղեցական համայնքին հաղորդակցելու համար։
Քրեական իրավունքում՝ դատարանի դատավճռի հաստատման ընդունված կարգը։
Պիեռ դը Կուբերտենի անվան շքանշան

Պիեռ դը Կուբերտենի շքնանշան (անգլ.՝ Pierre de Coubertin medal, ֆր.՝ La médaille Pierre de Coubertin), նաև հայտնի է որպես Սպորտի ճշմարիտ ոգու շքանշան (անգլ.՝ True Spirit of Sportsmanship medal), հիմնական մրցանակ Միջազգային օլիմպիական կոմիտե, որը  օլիմպիական մարզաձևերում շնորհվում է ակնառու դրսևորման ոգով տոգորված մարզիկներին։
1964 թվականին մեդալը հիմնադրվել  և անվանվել է ի պատիվ պարոն Պիեռ դը Կուբերտենի, ժամանակակից օլիմպիական շարժման հիմնադիրն է։ Ինչպես հայտարարել է  ՄՕԿ-ի պաշտոնական կայքը, «սա մեկն է այն առավել պատվավոր մրցանակներից, որը մեծ պատիվ է Օլիմպիական խաղերի մասնակից համար»։
Երբեմն էլ այդ շքանշանը  համարվում է բարձրագույն Օլիմպիական պարգև, նույնիսկ ավելի կարևոր, քան Օլիմպիական ոսկե մեդալը։
Պիեռ դը Կուբերտենի արդար խաղի միջազգային մրցանակը  չպետք է շփոթել Պիեռ դը Կուբերտենի մեդալով (անգլ.՝ Pierre de Coubertin International Trophy for Fair Play), որը  ամեն տարի շնորհվում է Fair Play միջազգային կոմիտեի կողմից, ինչպես նաև հատուկ «Օլիմպիական իդեալները» ՄՕԿ-ի մեդալով, ստեղծվել է ՄՕԿ-ի  100-րդ տարելիցին, և պարգևատրվել է խորհրդային սուսերամարտիկ Ելենա Բելովան


== Պիեռ դը Կուբերտենի մեդալ կրողներ ==


== Տես նաև ==
Օլիմպիական մեդալ
Բազմաթիվ օլիմպիական չեմպիոնների ցանկ
Fair Play
Օլիմպիական շքանշան


== Ծանոթագրություններ ==
Բերկլու

Բյորլե  (ֆր.՝ Bercloux), համայնք Ֆրանսիայում՝ Պուատու-Շարանտ եերկրամասի Ծովափնյա Շարանտի գավառի Սեն Ժան դ’Անժելի շրջանում։ Մտնում է Սենտ Իլեր դը Վիլֆրանշ կանտոնի կազմի մեջ։ 
Համայնքի INSEE կոդ՝ 17042։


== Բնակչություն ==
Համայնքի բնակչությունը 2010 թվականին կազմում էր 430 մարդ։


== Տնտեսություն ==
2010 թվականի տվյալներով 254 աշխատունակ տարիքի մարդկանցից (15-64 տարեկան) 193-ը տնտեսապես ակտիվ էին, 61-ը անգործունակ (ակտիվության ցուցանիշը 76,0 %, 1999 թվականին եղել է՝ 70,6 %)։ 193 աշխատունակ բնակիչներից 170-ը աշխատում էին (83 տղամարդ և 87 կին), անաշխատանք էին 23-ը (11 տղամարդ և 12 կին)։ 61 անգործունակ մարդկանցից 17-ը աշակերտներ կամ ուսանողներ են, 28-ը թոշակառու, 16-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Բերկլու (ֆր.)]
Կոնեց (այլ կիրառումներ)

Կոնեց, կարող է վերաբերել՝

Կոնեց - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կոնեց - կայարան Ռուսաստանի Սմոլենսկի մարզի Կարդիմովսկի շրջանի կազմում։
Կոնեց - գյուղ Ռուսաստանի Սմոլենսկի մարզի Վելիժսկի շրջանի կազմում։
Վրացական երաժշտական գործիքներ

Վրացական երաժշտության գործիքների արմատները գալիս են հազարամյակներ առաջվանից։
Սկսած հնագույն ժամանակներից, վրացական գործիքներից են.
Փողավոր գործիքներ՝ վեց փողանի սոինարի (լարչեմի), նեստվի, ստվիրի, ավիլի, նայ (ֆլեյտայի տեսակ), բուկի, կվիրոստվիրի (այլատեսակ խողովակ), սակվիրի (ազդանշանի եղջյուր), կարախսա (ռոժոկ), գուդաստվիրի, չիբոնի (վոլվիկի)։
Լարային գործիքներ՝ չանգի (արֆա), քնարա, էբանի (լիրիի տեսակ), փանդուրի, չոնգուրու (լյուտնի տեսակ), ցինցիլի (ցամբալի տեսակ)։
Լարային աղեղնավոր գործիքներ՝ չիանուրի, չունիրի։
Հարվածային գործիքներ՝ բոբգանի (տիմպան), դաբդաբի, դումբո, նոբա, դոլի (թմբուկների բազմազանության տեսակներից մեկը), կոսի (մեծ ռազմական թմբուկ), թաբլակի (փոքր թմբուկ), ցինցիլա (ծնծղա), դայրա (բուբեն), սպիլենդզչուրի։


== Ծանոթագրություններ ==
Դոն Ժոակին

Դոն Ժոակին (պորտ.՝  Dom Joaquim), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 4504 մարդ՝ 2006 թվականի տվյալներով։ Գրավում է 406,672 կմ2 տարածք։ Բնակչության խտությունը կազմում է՝ 11,1 մարդ/կմ2։


== Պատմություն ==
Քաղաքը հիմնադրվել է 1938 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.889.968,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.588,72 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,652 (տվյալները ՄԱԿ-ի զարգացման ծրագրի)։
(2431) Սկովորոդա

(2431) Սկովորոդա (անգլ.՝ Skovoroda), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,644176 ա. մ., առավելագույնը մոտենում է 1,896 ա. մ. հեռավորության վրա և հեռանում 3,3924 ա. մ.։ Արեգակի շուրջ մեկ ամբողջական պտույտ է կատարում 1570,49 երկրային օրվա ընթացքում, իր ուղեծրով շարժվելով միջինում 0,229229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2431) Սկովորոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավանիկի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Ավանիկ (Փոքր շեն, Քյորփիքենդ) գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բարձրագույն կուսակցական դպրոցի շենք (Վոլգոգրադ)

Բարձրագույն կուսակցական դպրոցի շենք (ռուս.՝ Здание Высшей партийной школы), վարչական շենք Վոլգոգրադում, այժմ՝ Վոլգոգրադի պետական բժշկական համալսարանի գլխավոր մասնաշենք։ Տեղակայված է Ընկած մարտիկների հրապարակ 1 հասցեում։ Կառուցվել է 1950-1953 թվականներին Վասիլի Սիմբիրցևի և Եֆիմ Լևիտանի նախագծով, որոնք այս նախագծի համար 1951 թվականին արժանացել են Ստալինյան մրցանակի։
Ըստ Վոլգոգրադի կենտրոնի նախնական վերակառուցման նախագծի՝ հրապարակի այս կողմում նախատեսվում էր կառուցել Սովետների տունը։ Այն հրապարակի հյուսիսային կողմ տեղափոխվելուց հետո որոշվեց այստեղ կառուցել Բարձրագույն կուսակցական դպրոցի շենքը։ Բացի այդ, շենքում մինչև 1984 թվականը տեղակայված էր տարածաշրջանային գիտական գրադարանը։
Շենքի գլխավոր մուտքի մոտ կան խորաքանդակներ, որոնք պատկերում են Մարքսին, Էնգելսին և Լենինին։ Նախկինում կար նաև Ստալինի խորաքանդակը։ Քառանկյուն որմնասյան գագաթին բաց գրքեր են, որոնցից մեկի վրա գրված է «Լենին», մյուսին` «Ստալին» (անձի պաշտամունքի խեղաթյուրումից հետո գրությունները ներկով ծածկվել են)։
Նույն նախագծով շենք կառուցվել է Խաբարովսկում, որը 1991 թվականից հետո դարձել է Հեռավոր Արևելքի պետական ծառայության ակադեմիա։ Բացի այդ, Բարձրագույն կուսակցական դպրոցի շենքի դիմաց դրա նմանությամբ կառուցվել է բնակելի տուն, որի առաջին հարկերում թատրոնի տարածք կա (Լենինի պողոտա 15)։


== Պատկերասրահ ==

		


== Ծանոթագրություններ ==


== Արտաքին հղումներ ==
Эволюция площади Павших борцов. Часть 1 » Царицын.рф
О неправильных надписях » Царицын.рф
Կոլոնգ (Ծովափնյա Ալպեր)

Կոլոնգ (ֆր.՝ Collongues), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Գրաս 1 կանտոնում։ Մինչև 2015 թվականի մարտը կոմունան վարչականորեն ընդգրկված էր Սենտ Օբան լուծարված կանտոնի կազմում (Գրաս շրջան)։
Կոմունայի տարածքը կազմում է 10.78 կմ², 2006 թվականին բնակչությունը կազմել է 101 մարդ, 2012 թվականին՝ 102 մարդ, բնակչության խտությունը՝ 9.5 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 101 մարդ, 2012 թվականին՝ 102 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 59 բնակիչներից 40-ը եղել են տնտեսապես ակտիվ, 19-ը՝ ոչ ակտիվ (ակտիվության գործակիցը կազմել է 67.8 %, 1999 թվականին եղել է 63.4 %: Աշխատունակ տարիքի 40 ակտիվ բնակիչներից աշխատում էին 36-ը (20 տղամարդ և 16 կին), 4 հաշվառված էին որպես գործազուրկ (3 տղամարդ և 1 կին)։ Աշխատունակ տարիքի 19 ոչ ակտիվ բնակիչներից 2-ը եղել են աշակերտներ կամ ուսանողներ, 12-ը՝ թոշակառուներ, իսկ 5-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 32 հարկատու տնային տնտեսություններ, որտեղ ապրում էր 63 մարդ։ Մեկ հարկատուին բաժին ընկնող շահույթը կազմել է 12186 եվրո։


== Ծանոթագրություններ ==


== Արտաքին հղումներ ==
Կոլոնգ կոմունայի քաղաքապետարանի պաշտոնական կայք  Archived 2010-10-10 at the Wayback Machine.(ֆր.)
Ժամանակակից արվեստի համալսարանական թանգարան (ՄԱԻՀ)

Ժամանակակից արվեստի համալսարանական թանգարան (ՄԱԻՀ) (իսպ.՝ Museo Universitario Arte Contemporáneo), Մեքսիկայի ազգային ինքնավար համալսարանի կամպուսում գործող թանգարան։ Համարվում է Մեքսիկայի խոշորագույն հասարակական կառույցներից մեկը, որտեղ ներկայացված է ազգային և միջազգային ժամանակակից արվեստը։


== Պատմություն ==
Բացվել է 2008 թվականի նոյեմբերի 27-ին։ Ընդգրկում և ներկայացնում է 1952 թվականից ստեղծված ժամանակակից արվեստի նմուշները։
Շենքի ճարտարապետն է Թեոդորո Գոնսալես դե Լեոնը, ով նաև Auditorio Nacional-ի, Reforma 222-ի և Մեխիկոյի Ռուֆինո Տամայոյի թանգարանի համահեղինակն է։ Շենքի ճարտարապետական դիզայնը հսկայածավալ պատուհանների թեք հարթակներով նման է Նյու Յորքի Մետրոպոլիտեն թանգարանի դիզայնին և մինիմալիստական ոճով՝ Լոնդոնի Թեյթ թանգարանին։
Շենքի կառուցումն սկսվել է 2006 թվականին, ավարտվել 2008 թվականին։ Ընդհանուր մակերեսը կազմում է 13,947 մ2 շինարարական երկու մակարդակներում, որից 3,300 նախատեսված է ցուցասրահների համար։ Թանգարանը կառուցվել է նախկին կայանատեղիի տարածքում։


== Հավաքածու ==
Ժամանակակից արվեստի համալսարանական թանգարանի հավաքածուն բաղկացած է 1.416 աշխատանքներից, 26 վավերագրական հավաքածուներից և 4 հարակից հավաքածուներից։


== Բացման ցուցադրություններ ==
Թանգարանը բացվել է 4 ժամանակակից ցուցահանդեսներով։ Առաջին ցուցահանդեսն անվանվել է«Recursos incontrolables y otros desplazamientos naturales», որը համադրել է Օլիվեր Դեբրուասը։ Ներկայացվել են արվեստագետներ Ռիչարդ Լոնգի, Ռոբերտ Մորիսի, Պիպիլոտի Ռիստի, Թոմաս Գլասֆորդի, Մելանի Սմիթի, Էդգար Օռլենտայի, Յան Հենդրիքսի և Գաբրիել Կուրիի 34 աշխատանքները։
Երկրորդ ցուցահանդեսը՝ «El Reino de Coloso: El lugar del asedio en la época de la imagen», համադրել է Լուիս Բարիոսը։ Ցուցադրվել են լուսանկարներ մամուլից, հատվածներ Ժան Լյուկ Գոդարի, Ալեքսանդր Սոկուրովի, Կլոդ Լանցմանի խաղարկային ֆիլմերից, Սանտիագո Ալվարես Ռամոնի կարճամետրաժ ֆիլմերից, երկու հատված Օսկար Մունյոսի և Ռաֆայել Լոսանո-Էրմերի կատարմամբ։
«Las líneas de la mano» ցուցադրությունը համադրել է Խիմենա Ակոստան։
Վերջին «Cantos Cívicos» NILC/Միգել Վենտուրա նախագիծը համադրել է Խուան դե Բիևեսը։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Cuauhtémoc Medina Named Curator of Museo Universitario de Arte Contemporáneo
740

740 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 740 թվականն է, 
VIII դարի 40-րդ տարին։


== Դեպքեր ==
Թյուրքալեզու խազարները զանգվածորեն ընդունում են հուդայականությունը որպես համացեղային կրոն
Սեպտեմբեր - Դայսան գետը հեղեղում է Միջագետքի Ուռհա (Եդեսիա) քաղաքը, ամբողջովին կործանվում են քաղաքի ցածրադիր շրջանները
Հոկտեմբերի 26 - ավերիչ երկրաշարժ Կ. Պոլսում, բազմաթիվ զոհեր և ավերածություններ


== Ծնունդներ ==


== Մահեր ==
Նեժինսկոե (գյուղ, Նիժնեգորսկի շրջան)

Անվան այլ կիրառումների համար տե՛ս՝ ՆեժինսկոեՆեժինսկոե (ուկրաիներեն՝ Ніжинське, Ղրիմի թաթարերեն՝ Qul Tamaq), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Կուլտամակ։
2001 թվականի տվյալներով Նեժինսկոե գյուղում բնակվում էր 191 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)